Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 11949

g) a valószínű szerkezeti javításokat. Megjegyzés – A „kifejezetten alacsony volta” kifejezésre vonatkozó tájékoztató anyag a Légialkalmassági Kézikönyv (DOC 9760) II. Kötet „A” Részében található meg. C. 9. Villámcsapás elleni védelem A repülőgépet meg kell védeni a villámcsapás okozta katasztrofális hatásoktól. Kellő figyelmet kell fordítani a repülőgép szerkezetéhez felhasznált anyagokra. 2007/70/II. szám D. ALRÉSZ. TERVEZÉS ÉS GYÁRTÁS D. 1. Általános rész D. 1. 1. A tervezés és gyártás részleteinek olyanoknak kell lenniük, hogy észszerű garanciát nyújtsanak a repülőgép összes alkotórésze hatékony és megbízható működésére a várható üzemeltetési körülmények között. A tervezést és a gyártást a gyakorlati tapasztalatokra kell alapozni, amelynek során bizonyítást nyert ennek kielégítő volta, vagy speciális tesztekkel kell ezt igazolni, vagy más, megfelelő vizsgálatokkal, vagy mindkettővel. Az Emberi Tényezők alapelveit is figyelembe kell venni. Megjegyzés – Az Emberi Tényezők alapelveire vonatkozó tájékoztató anyag az Emberi Tényezők Kiképzési Kézikönyvben (DOC 9683) található meg. D. 1. 2. Igazoló tesztek Alkalmas tesztekkel kell bizonyítani az összes olyan mozgó alkatrész működőképességét, mely lényeges a repülőgép biztonságos üzemeltetése szempontjából, annak érdekében, hogy biztosított legyen azok kifogástalan működése a rájuk vonatkozó összes üzemeltetési körülmény között. D. 1. 3. Anyagok A repülőgép biztonságos üzemeléséhez lényeges repülőgép alkatrészekben felhasznált összes anyag meg kell, hogy feleljen a jóváhagyott előírásoknak. A jóváhagyott előírásoknak olyanoknak kell lenniük, hogy az előírásokat kielégítő elfogadott anyagok valóban rendelkezzenek mindazokkal a lényeges tulajdonságokkal, melyeket a tervezéskor feltételeztek. Az anyagok hatásait figyelembe kell venni, melyeket a fedélzeten lévő személyekre, és a földön lévő más személyekre, valamint a környezetre általában gyakorolnak mind a normál üzemeltetés során, mind pedig veszélyhelyzetekben. D. 1. 4. Gyártási módszerek A gyártás és összeszerelés módszereinek olyanoknak kell lenni, hogy egyenletesen hibátlan szerkezetet hozzanak létre, mely szilárdságát megbízhatóan megtartja az üzemeltetés során. D. 1. 5. Védelem A szerkezetet védeni kell az állapotromlás, vagy az üzemeltetés során szilárdságának elvesztése ellen, melyet időjárás, korrózió, kopás, vagy egyéb ok idéz elő, és mely észrevétlen maradhat, ezeket figyelembe kell venni a karbantartásnál, amelyet a repülőgépen el fognak végezni. D. 1. 6. Felülvizsgálatra vonatkozó előírások Megfelelő előírásokat kell létrehozni annak érdekében, hogy lehetővé váljon bármilyen szükséges vizsgálat, csere, vagy a repülőgép mindazon alkatrészeinek felújítása, melyek ilyen ápolást igényelnek, akár időszakosan, akár egy rendkívül nehéz üzemelés után. D. 2. Rendszerek tervezési jellemzői Külön figyelmet kell fordítani azokra a tervezési jellemzőkre, melyek a hajózó személyzet képességét befolyásolják a kormányozhatóság fenntartásában. Ezeknek minimum az alábbiakat kell magukba foglalniuk:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes